ĈefpaĝoPri niSekciojMalfermi la menuonVideojReceptojVeganismoSana vivstiloNovaĵojKontakto
#000000
Tre malofte mi manĝas nur krudveganajn manĝaĵojn eĉ se iam mi planis iĝi krudvegano sed tio nur daŭris unu monaton! En tiu epoko mi faris kelkajn krudveganaĵojn (braŭnion, pomtorton , makadamian fromaĝon kaj glaciaĵon) por ĉi tiu retpaĝaro 😉 Tio ne signifas ke mi ne ŝatas krudaĵojn sed krudveganismo postulas sufiĉe da disciplino kaj antaŭpreparado de multaj manĝaĵoj kaj limigo de socia vivo ĉar preskaŭ ne eblas manĝi tute krude eksterhejme, eĉ ne en veganaj restoracioj. Tial do, multaj homoj kiuj nomas sin krudveganoj vere manĝas altprocente krude, ĉefe hejme, sed ekstere ili cedas kaj manĝas kuiraĵojn. Samkiel ni multfoje rekreas aŭ imitas tradiciajn pladojn laŭ vegana versio. krudveganoj same faras, sed ĉi foje, ĉiuj ingrediencoj ne nur estas nebestaj sed ankaŭ krudaj. Ĉi foje mi proponas al vi fari ĉi tiun buntan, nutrigan kaj freŝan manĝaĵon kiu imitas la tradician italan pladon ”lasanjo”. Certe multaj el vi iam manĝis ĝin ĉar lasanjo tre popularas ne nur en Italio, de kie ĝi devenas, sed ankaŭ en multaj landoj de la mondo. Ĝi havas simplajn ingrediencojn kaj rapide fareblas. Tamen, por ĉi recepto ni devas havi mandolinon, kiu estas kuireja ilo por fajne fari lamenojn el kukurbetoj. Se vi ne havas ĝin, mi rekomendas fari per sufiĉe bonkvalita tranĉilo kaj lerte fari la lamenojn.
#000001
1 kukurbeto1 avokado1 cepoPetroselo1 tomato6 ĉampinjonojValerianeloOlivoleoSalo.Citronsuko
#000002
Unue ni lamenigu fajne la kukurbeton per la mandolino kaj lasu ĝin ripozi kun iom da salo dum kelkaj minutoj.Faru kremon el avokado. Tretu per forko la karnon de la avokado kaj aldonu al ĝi iom da citronsuko, tre fajne tranĉita cepo kaj salo.Lasu almenaŭ dum duonhoro la ĉampinjonojn lamenigitajn kun olivoleo, citronsuko kaj salo.Tranĉu kvadratete la tomaton.
#000003
: Prenu muldilon, kaj unue disfaldigu la kukurbetlamenojn, sekve ĉampinjonoj, valerianelo, avokadkremo, tomateroj, denove kukurbetlamenoj, ĉampinjonoj, valerianelo, avokadkremo, tomateroj kaj fine kukurbetlamenoj denove. Supre vi povas ĝin ornami per ĝermoj aŭ per pli da avokadkremo, aŭ per diserigita seka frukto kia ternukso aŭ aveloj 🙂
#000004
Elmuntu ĝin rekte sur la telero kie vi lasos ĝin kaj ornamu la teleron per ĉeriztomatoj! Kaj jam pretas, bonan apetiton!
#000005
Veganaj meksikaj faĥitoj el sojo, fazeoloj kaj kokbeko
#000009
Etaj veganaj omletoj el legomoj!
#000010
Ĉorizo el gluteno kaj rizo
Burgero el kukurbeto kaj freŝaj herboj
Pastaĵo kun kukurbetoBestaj rajtojUniversala Deklaracio de la Bestaj Rajtoj
KunlaboruĈu vi ŝatus kontribui al VeganArto? Ekzemple, vi povus verki recept-artikolojn. Ne hezitu kontakti nin, eĉ se vi ne scias pri kiel specife kontribui! Nia retpoŝtadreso estas xx(ĉe)yy.zzLicenco CC 4.0
#000011
Ĉorizo el gluteno kaj rizo
Burgero el kukurbeto kaj freŝaj herboj
#000012